**Практыкаванне** 3.


Размалюйце літару В, намалюйце ў кожным акенцы 1-2 рэчы, назвы якіх пачынаюцца з В. Пасля заняткаў вы можаце даслаць нам ваш малюнак на электронную пошту.

1. Прыдумайце мянушкі для гэтых жывёл, каб пачыналіся з літары В: сабака\_\_\_\_\_\_\_\_\_\_\_ кот\_\_\_\_\_\_\_\_\_\_\_ вавёрка\_\_\_\_\_\_\_\_\_\_\_\_, папугайчык\_\_\_\_\_\_\_\_\_\_\_\_\_, чарапашка\_\_\_\_\_\_\_\_\_\_.

**В в**

|  |  |
| --- | --- |
| З якімі жывёламі сябруе літара В? | Што любіць маляваць літара В?               |
| Літара В – майстрыха. Што яна ўмее рабіць? | Што літара В купіць у краме?                 |

**ХАТНЯЕ ЗАДАННЕ 3**

Ізноў гуляемся ў карэктара: вучым верш, шукаем і выкрэсліваем літару Б. Колькі знайшлі?

|  |
| --- |
| **БОСЫ БУСЕЛ****Бусел, бусел, ходзіш што ж****па балоце басанож?****Боты трэ’  было пашыць,****болей ногі не мачыць!** |

Вусныя практыкаванні: 1. Працягваем вітацца і развітвацца па-беларуску. 2. Размаўляем  на тэму заняткаў, актыўна згадваючы новыя і знаёмыя словы. 3. Шукаем паўсюль знаёмыя літары.

Маторныя практыкаванні

Намалюйце (алоўкамі, фарбамі, фламастарамі і г.д.) альбо зрабіце (зляпіце, збіце з дошак, пашыйце, скруціце з газет) літару В. Гэта можа быць літара ў “чалавечым” вобразе альбо ў вобразе іншай істоты, рэальнай ці казачнай. Дашліце нам  фота на электронную пошту (пазначыўшы калектыў аўтараў!) Збярыце калекцыю літар В, уласнаручна выразаных дзеткамі з загалоўкаў розных газет і часопісаў.

**Дадатковыя заданні: зрабіце восеньскую выцінанку і прынясіце на наступныя заняткі!**

**Намалюйце партрэт (можна вялікі, на асобным аркушы). Што на твары пачынаецца з літары В?**

|  |
| --- |
|  |

**Чакаем вас на наступных занятках!**